Når man snakker om el, støder man hurtigt på udtrykket kilowatttimer – ofte forkortet til KWh.
Kort fortalt er kilowatt et udtryk for strømmens kraft eller effekt, og forbruger man en kilowatt i en time, har man brugt én kilowatttime. Som en tommelfingerregel bruger en gennemsnitlig dansk familie i et almindeligt hus cirka 4000-4500 KWh om året.
Når man har med store mængder strøm at gøre – for eksempel når den handles på elbørsen – bruger man dog ofte enhederne megawatttimer (MWh), der svarer til 1000 KWh, eller endda gigawatttimer (GWh), der svarer til en million KWh.